সিসিটিভি বিকল করে স্কুলে লুঠপাট! গ্রেফতার ৪

কলকাতা: সিসিটিভি বিকল করে কলকাতা এবং হাওড়ার অন্তত ন’টি স্কুলে ‘ সিরিয়াল লুঠ ‘ চালায় লুঠারাদের দল। যেই গ্যাং এই লুঠপাট চালাচ্ছে তাদের প্রথম টার্গেট যেই স্কুলে লুঠ করবে তার সিসিটিভির ডিভিআর বিকল করে দেওয়া, আর তারপরেই দেদার লুঠপাট।

এই লুঠেরা গ্যাং এবার টার্গেট করল দক্ষিণ কলকাতার নেতাজিনগর এলাকার একটি স্কুলে। পাশাপাশি লুঠ চালানো হয় এন এস বোস রোডের উপর ওই বালিকা বিদ‌্যালয়তেও । সবমিলিয়ে ন’টি স্কুলে চলেছে এই তাণ্ডব। তবে ইতিমধ্যেই তদন্তে নেমে লালবাজারের গোয়েন্দারা তিনটি স্কুলের লুঠের ঘটনার কিনারা করেছে।

আরও পড়ুন: রাজ্য সরকারি কর্মীদের জন্য ‘অ্যাড হক’ বোনাসের ঘোষণা

লুঠারা গ্যাংয়ের দুজনকে প্রথমে গ্রেফতার করে লালবাজার গোয়েন্দা। তারা জেলবন্দি। এরপর এই ঘটনায় মঙ্গলবার পর্ণশ্রী ও বেহালা থানার পুলিশের হাতে গ্রেফতার হয় মহেশতলার আরও দুই যুবক। ধৃত ব্যক্তিদের নাম শেখ ইকবাল ও শেখ ইমরান। জানা যাচ্ছে তারাও ওই গ্যাংয়ের সদস্য। তবে এখনও লুঠারা গ্যাংয়ের বাকি তিন থেকে চারজন পলাতক। ইতিমধ্যেই যে কজনকে গ্রেফতার করা হয়েছে তাদের জিজ্ঞাসাবাদ করে পুলিশ বাকিদের খোঁজ চালাচ্ছে।

তবে প্রাথমিক তদন্তে পুলিশের অনুমান, এই লুঠারা গ্যাংটির অবস্থান দক্ষিণ ২৪ পরগনাতে। তবে পুলিশ তদন্ত চালাচ্ছে। পুলিশের অনুমান যারা এখনও পলাতক তারা অন্যান্য স্কুলেও হানা দিতে পারে।

দেখুন অন্য খবর